Francuski ustavni zakoni (1875)
Francuski ustavni zakoni iz 1875. godine je naziv koji se odnosi na tri zakona ustavnopravnog karaktera koje je Narodna skupština izglasala od veljače do srpnja 1875. godine, a kojima je uređena politička struktura novoformirane Treće Republike i temeljem koje je ista konsolidirala svoju egzistenciju. Politička struktura Treće Republike regulirana je i nekim ranijim zakonima, poput Rivetova zakona iz 1873. godine, ali su oni bili znatno manji u opsegu i regulirali su tek specifične probleme. 

Ukupno su donesena tri ustavna zakona kojima je reguliran republikanski režim:

Zakon o Senatu od 24. veljače 1875. godine
Zakon o javnim vlastima od 25. veljače 1875. godine
Zakon o odnosima javnih vlasti od 16. srpnja 1875. godine

Ustavni zakoni su kasnije tek neznatno mijenjani s ukupno tri novele (1879., 1884. i 1926.). Ovo je bio prvi i jedini put u povijesti francuskih republika da ista nije bila regulirana pravim ustavom već serijom zakona koji se, istina, zbog razloga jednostavnosti, danas nerijetko nazivaju skupnim nazivom Ustav iz 1875. godine. 

Ustav je službeno prestao važiti 27. listopada 1946. godine donošenjem novog ustava, mada je od 1940. godine bio de facto izvan snage u periodu nacističke okupacije. 

Ustav 1875
Treća Francuska Republika
1875